pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงคมนาคมเร่งพัฒนาโครงสร้างพื้นฐานและระบบโลจิสติกส์ ดำเนินโครงการสำรวจออกแบบถนนสายหลักและถนนผังเมืองรวม จังหวัดเลย
วันจันทร์ที่ 17 กรกฎาคม 2560
กระทรวงคมนาคมเร่งพัฒนาโครงสร้างพื้นฐานและระบบโลจิสติกส์ ดําเนินโครงการสํารวจออกแบบถนนสายหลักและถนนผังเมืองรวม จังหวัดเลย
กระทรวงคมนาคม โดยกรมทางหลวง (ทล.) และกรมทางหลวงชนบท (ทช.) ดําเนินการสํารวจและออกแบบทางหลวง และถนนผังเมืองรวม จังหวัดเลย เพื่อเพิ่มศักยภาพสายทาง รองรับปริมาณการจราจรที่เพิ่มขึ้น แก้ไขปัญหาการจราจรติดขัดในเขตเมือง
และสนับสนุนการเดินทางเข้าสู่แหล่งท่องเที่ยวในพื้นที่จังหวัดเลย
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่ากระทรวงคมนาคมได้กําหนดยุทธศาสตร์พัฒนาการให้บริการระบบขนส่ง เพื่อยกระดับคุณภาพชีวิตของประชาชน สอดคล้องกับยุทธศาสตร์ชาติด้านการพัฒนาโครงสร้างพื้นฐานการขนส่ง โดยดูแลรักษา ปรับปรุงและพัฒนาประสิทธิภาพโครงข่ายทางหลวงสายหลักและสายรองให้ครอบคลุมทั่วภูมิภาค สําหรับจังหวัดเลย เป็นจังหวัดที่มีแหล่งท่องเที่ยวสําคัญ เช่น อุทยานแห่งชาติภูเรือ อําเภอภูเรือ พระธาตุศรีสองรัก อําเภอด่านซ้าย เป็นต้น มีถนนสายหลัก คือ ทางหลวงหมายเลข 21 มีขนาด 2 ช่องจราจร ปัจจุบันมีปริมาณการจราจรหนาแน่น ส่งผลให้การจราจรติดขัดและเกิดอุบัติเหตุบ่อยครั้ง โดยเฉพาะในช่วงวันหยุดและฤดูกาลท่องเที่ยว ทั้งนี้ ทล. และ ทช. ได้ดําเนินโครงการสํารวจออกแบบ ศึกษาผลกระทบด้านการขนส่งและจราจร จัดทําแนวสายทาง และรูปแบบโครงการ ตลอดจนศึกษาผลกระทบสิ่งแวดล้อมเบื้องต้น โดยลักษณะโครงการ มีดังนี้
1. ทางหลวงหมายเลข 21 ตอน ร่องจิก - สานตม อําเภอภูเรือ จังหวัดเลย จาก 2 ช่องจราจร เป็น 4 ช่องจราจร ระยะทาง 24 กิโลเมตร มีจุดเริ่มต้นบริเวณจุดตัดทางหลวงหมายเลข 21 กับทางหลวงชนบท ลย.4055 (กม. ที่ 355+250) และสิ้นสุดบริเวณจุดตัดทางหลวงหมายเลข 21 กับทางหลวงชนบท ลย.3002 (กม. ที่ 379+500)
2. ถนนสาย จ3 ผังเมืองรวมเมืองเลย เริ่มต้นจากทางหลวงหมายเลข 201 สาย เลย - วังสะพุง ไปทางทิศตะวันออกเฉียงเหนือตัดผ่านทางหลวงหมายเลข 2015 ตัดผ่านแม่น้ําเลย ตัดผ่านลําห้วยน้ําลาย จุดสิ้นสุดโครงการบรรจบกับถนนทางหลวงหมายเลข 2138 สาย เลย - นาด้วง ระยะทาง 3 กิโลเมตร
3. ถนนเชื่อมต่อถนนสาย จ1 - ทางหลวงหมายเลข 201 ตัดกับทางหลวงหมายเลข 2115 เริ่มต้นจากถนนสาย จ1 ผังเมืองรวมเมืองเลย ไปทางทิศเหนือตามถนนทางหลวงชนบทสาย ลย.4009 ประมาณ 2.5 กิโลเมตร ไปทางทิศตะวันตก จุดสิ้นสุดโครงการบรรจบทางหลวงหมายเลข 201 ตัดกับทางหลวงหมายเลข 2115 ระยะทาง 4.5 กิโลเมตร
ประชาชนสามารถสอบถามข้อมูลเพิ่มเติมได้ที่ สายด่วนกรมทางหลวง 1586 และสายด่วนกรมทางหลวงชนบท 1146 โทรฟรีตลอด 24 ชั่วโมง
รัฐบาลไทย-ข่าวทำเนียบรัฐบาล-รวมพลังชุมชน ยุติปัญหาเอดส์
วันจันทร์ที่ 2 ธันวาคม 2562
รวมพลังชุมชน ยุติปัญหาเอดส์
วันอาทิตย์ที่ 1 ธันวาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
วันที่ 1 ธ.ค. ของทุกปีเป็นวันเอดส์โลก ประเทศไทยได้แสดงเจตนารมณ์อย่างมุ่งมั่นที่จะยุติปัญหาเอดส์ (Ending AIDS) ภายใน 10 ปี เน้นทุกภาคส่วนมีส่วนร่วมสร้างความตระหนักและความเข้าใจที่ถูกต้องเกี่ยวกับผู้ติดเชื้อเอชไอวีและผู้ป่วยเอดส์ ด้วยการป้องกัน ลดการรังเกียจกีดกัน และเลือกปฏิบัติ สู่เป้าหมาย "ไม่ติด – ไม่ตาย - ไม่ตีตรา" คือ ลดจํานวน ผู้ติดเชื้อเอชไอวีรายใหม่ให้เหลือปีละไม่เกิน 1,000 ราย ลดการเสียชีวิตในผู้ติดเชื้อเอชไอวีเหลือปีละไม่เกิน 4,000 ราย ลดการรังเกียจและการเลือกปฏิบัติ อันเกี่ยวเนื่องกับเอชไอวีและเพศลงจากเดิมร้อยละ 90 และนําไปสู่การยุติปัญหาเอดส์ของประเทศไทยภายในปี 2573
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มท. ปรับวิธีคิด วิธีทำงาน สร้างเครือข่ายการประชาสัมพันธ์ในยุค 4.0
วันพฤหัสบดีที่ 24 พฤษภาคม 2561
มท. ปรับวิธีคิด วิธีทํางาน สร้างเครือข่ายการประชาสัมพันธ์ในยุค 4.0
มท. ปรับวิธีคิด วิธีทํางาน สร้างเครือข่ายการประชาสัมพันธ์ในยุค 4.0
วันนี้ (24 พ.ค. 2561) เวลา 10.00 น.นายนิสิต จันทร์สมวงศ์ รองปลัดกระทรวงมหาดไทย เป็นประธานในพิธีเปิดการอบรมเชิงปฏิบัติการเครือข่ายประชาสัมพันธ์เชิงรุก กระทรวงมหาดไทย ประจําปีงบประมาณ พ.ศ. 2561 ณ ห้องจิตรลดา ชั้น 2 โรงแรม เอส ดี อเวนิว กรุงเทพมหานครจัดขึ้นโดย กองสารนิเทศ สํานักงานปลัดกระทรวงมหาดไทย ระหว่างวันที่ 24–25 พฤษภาคม 2561 โดยมีผู้ปฏิบัติงานด้านการประชาสัมพันธ์เข้าร่วมฝึกอบรมจํานวนรวม 90 คนประกอบไปด้วย ตัวแทนสํานักงานจังหวัดเจ้าหน้าที่ หรือผู้ที่ได้รับมอบหมายปฏิบัติงานด้านการประชาสัมพันธ์ชี้แจงข่าว จังหวัดละ 1 คน รวม 76 คน และตัวแทนกรม รัฐวิสาหกิจในสังกัดกระทรวงมหาดไทย หน่วยงานละ 1 คน และสํานัก/กองในสังกัด สป.มท. ที่เกี่ยวข้องการชี้แจงประเด็นสําคัญ ได้แก่ สนผ.สป. สบจ. กพร.สป. สตร.สป. และ ตท.สป. รวม 14 คน
ในโอกาสนี้รองปลัดกระทรวงมหาดไทยได้กล่าวต้อนรับผู้เข้ารับการฝึกอบรมทุกท่าน พร้อมบรรยายพิเศษ เรื่อง“กระทรวงมหาดไทยกับการสร้างการรับรู้และความเข้าใจแก่ประชาชน”โดยมีสาระสําคัญว่าด้วยเรื่องของการสื่อสารประชาสัมพันธ์ในยุค 4.0 ทั้งนี้ ได้เน้นย้ําถึงการเพิ่มขีดความสามารถในด้านการสื่อสารประชาสัมพันธ์ของกระทรวงมหาดไทย โดยขอให้ผู้ปฏิบัติหน้าที่พึงให้ความสําคัญกับการวิเคราะห์ข้อมูลเพื่อเตรียมความพร้อมสําหรับอนาคต นอกจากนี้ยังต้องเตรียมตัวรับมือกับความท้าทายใหม่ๆ ที่อาจจะเกิดขึ้นได้ในอนาคต เพราะทุกวันนี้โลกของเราอยู่ในยุคของข้อมูลข่าวสาร ดังนั้น ปฏิบัติการตอบโต้ข่าวสารจึงถือเป็นภารกิจสําคัญและเร่งด่วนอีกประการหนึ่งที่ต้องตระหนักไว้อยู่เสมอ
นอกจากนี้ การใช้ช่องทางเพื่อการสื่อสารและประชาสัมพันธ์ให้เหมาะสมกับคนในแต่ละช่วงวัย ถือได้ว่าเป็นอีกปัจจัยหนึ่งที่ต้องพิจารณาร่วมด้วย เพราะมีส่วนสําคัญยิ่งต่อการเผยแพร่ข้อมูลข่าวสารของกระทรวงมหาดไทยให้พี่น้องประชาชนได้รับทราบ อีกทั้งจะต้องให้ความสําคัญของการประชาสัมพันธ์เชิงรุก โดยยึดหลักความเข้าถึงง่าย ทันต่อสถานการณ์ ฉับไว และเป็นเรื่องที่อยู่ในความสนใจของกระแสสังคม เพื่อให้เกิดผลสัมฤทธิ์ในแง่ของการสื่อสารประชาสัมพันธ์
สุดท้ายรองปลัดกระทรวงมหาดไทยได้ฝากข้อคิดสําหรับการสื่อสารประชาสัมพันธ์ในยุค 4.0 โดยเน้นย้ําว่าการสื่อสารยุคนี้ต้องกล้าคิดนอกกรอบ รู้จักหยิบยืมช่องทางการสื่อสารใหม่ๆ มาปรับใช้ในการทํางาน พร้อมสร้างเครือข่ายเพื่อการประชาสัมพันธ์ในวงกว้าง ภายใต้ความร่วมมือกันระหว่างภาครัฐ ภาคเอกชน และภาคประสังคม อันถือเป็นหัวใจสําคัญของการบริหารราชการแผ่นดินตามแนวทางแบบประชารัฐ.
ครั้งที่ 111/2561 วันที่ 24 พ.ค. 61
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-ปลัดสรนิตนำทีมชาว วท. กว่า 80 คนออกกำลังกายสร้างสุขภาพดี
วันอังคารที่ 13 ธันวาคม 2559
ปลัดสรนิตนําทีมชาว วท. กว่า 80 คนออกกําลังกายสร้างสุขภาพดี
ออกกําลังกาย
7 ธันวาคม 2559 / ณ กระทรวงวิทยาศาสตร์และเทคโนโลยี รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี นายสมชาย เทียมบุญประเสริฐ รองปลัดกระทรวงวิทยาศาสตร์และเทคโนโลยี กําลังกายข้าราชการ พนักงาน และเจ้าหน้าที่ ร่วมกิจกรรมออกกําลังกายเต้นแอโรบิค ขานรับนโยบาลรัฐบาลจัดกิจกรรมออกกําลังกายทุกวันพุธ เพื่อสร้างสุขภาพที่ดี ลดความเครียดและเพิ่มพลังในการทํางานให้แก่ข้าราชการ พนักงานและเจ้าหน้าที่ โดยวันนี้มีผู้เข้าร่วมกิจกรรมมากกว่า 80 คน ซึ่งกิจกรรมเริ่มตั้งแต่เวลา 15.30 น. -16.30 น. ณ บริเวณสนามหญ้าหน้าอาคารพระจอมเกล้า กระทรวงวิทยาศาสตร์และเทคโนโล
สําหรับการจัดกิจกรรมออกกําลังกายครั้งนี้เป็นไปตามข้อสั่งการของนายกรัฐมนตรี ในที่ประชุมคณะรัฐมนตรี เมื่อวันที่ 22 พฤศจิกายน 2559 โดยตั้งเป้าให้ทุกกระทรวงใช้เวลาว่างจัดกิจกรรมออกกําลังกายในหน่วยงาน มีกําหนดจัดพร้อมกันในวันที่ 30 พฤศจิกายน 2559
ข่าวโดย : นางสาวศิริวรรณ หมินหมัน
ภาพโดย : นายธนฉัตร มาลาเจริญ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-ออท.ยูเครน ประจำประเทศไทย เข้าเยี่ยมคำนับ รอง นรม. และ รมว.กห.
วันอังคารที่ 23 สิงหาคม 2559
ออท.ยูเครน ประจําประเทศไทย เข้าเยี่ยมคํานับ รอง นรม. และ รมว.กห.
ออท.ยูเครน ประจําประเทศไทย เข้าเยี่ยมคํานับ รอง นรม. และ รมว.กห.
นาย Andriy Beshta (อันดรีย์เบชตา) ออท.ยูเครน/ไทย เข้าเยี่ยมคํานับและหารือกับ พล.อ.ประวิตร วงษ์สุวรรณ รองนรม.และ รมว.กห. ณ ศาลาว่าการกลาโหม
ทั้งสองฝ่ายได้หารือร่วมกันถึงพัฒนาการความสัมพันธ์ระหว่างสองประเทศ โดยออท.ยูเครนมีความเข้าใจสถานการณ์ของประเทศไทย พร้อมทั้งสนับสนุนและให้กําลังใจรัฐบาลในการเดินหน้าสู่เป้าหมายตามโรดแมปที่กําหนด ขณะเดียวกัน ก็ได้รายงานให้ทราบถึงสถานการณ์ความไม่มั่นคงของประเทศที่ผ่านมา เป็นเหตุให้ยูเครนไม่สามารถดําเนินอุตสาหกรรมป้องกันประเทศได้ตามกําหนดที่ทําความตกลงกับนานาประเทศรวมทั้งประเทศไทย ซึ่งปัจจุบันสถานการณ์ความรุนแรงภายในประเทศลดลง ส่งผลให้ยูเครนสามารถเริ่มดําเนินอุตสาหกรรมป้องกันประเทศต่อได้แล้ว โดยพร้อมจะทําการผลิตและส่งมอบยุทโธปกรณ์ ประเภทรถถัง ตามที่ได้ลงนามความตกลงกับกองทัพบก ภายใน มี.ค.60
ในขณะเดียวกัน ก็พร้อมที่จะสนับสนุนการขยายความเป็นหุ้นส่วนด้านอุตสาหกรรมป้องกันประเทศกับไทย ในการถ่ายทอดเทคโนโลยีทางทหาร รวมทั้งแนวคิดการจัดตั้งโรงงานผลิตและซ่อมบํารุงยุทโธปกรณ์ประเภทยานเกราะร่วมกับไทยในอนาคต พร้อมกับได้ใช้โอกาสนี้ เรียนเชิญ รอง นรม.และ รมว.กห. เดินทางไปเยือนยูเครน ในฐานะแขกของ กห. ยูเครน เพื่อส่งเสริมและพัฒนาความสัมพันธ์ระหว่าง กห. ทั้งสองประเทศให้แน่นแฟ้นยิ่งขึ้นต่อไป
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ เป็นประธานการประชุมคณะกรรมการคุ้มครองผู้บริโภค เร่งเคลียร์คดีสร้างความเดือดร้อนแก่ประชาชน  ช่วยผู้เสียหาย ตามนโยบาย สคบ. เชิงรุก
วันพุธที่ 30 ตุลาคม 2562
รมต. นร. นายเทวัญ ฯ เป็นประธานการประชุมคณะกรรมการคุ้มครองผู้บริโภค เร่งเคลียร์คดีสร้างความเดือดร้อนแก่ประชาชน  ช่วยผู้เสียหาย ตามนโยบาย สคบ. เชิงรุก
รมต. นร. นายเทวัญ ฯ เป็นประธานการประชุมคณะกรรมการคุ้มครองผู้บริโภค เร่งเคลียร์คดีสร้างความเดือดร้อนแก่ประชาชน  ช่วยผู้เสียหาย ตามนโยบาย สคบ. เชิงรุก
วันนี้ (30 ต.ค.62) นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่ 5/2562 ณ ห้องประชุม 109 สํานักงานปลัดสํานักนายกรัฐมนตรี ทําเนียบรัฐบาล โดยที่ประชุมได้พิจารณาร่างระเบียบคณะกรรมการคุ้มครองผู้บริโภค และร่างคําสั่งคณะกรรมการคุ้มครองผู้บริโภค เพื่อขับเคลื่อนงานด้านการคุ้มครองผู้บริโภคให้มีประสิทธิภาพมากยิ่งขึ้น
ที่ประชุมยังได้พิจารณาการดําเนินคดีด้านอสังหาริมทรัพย์ จํานวน 29 เรื่อง ซึ่งส่วนมากเป็นคดีที่เกี่ยวข้องกับการเช่าซื้อห้องชุดและบ้านที่อยู่อาศัยก่อสร้างไม่แล้วเสร็จ โดยขอให้มีการดําเนินคดีทางแพ่งและเร่งรัดให้ดําเนินการยุติโดยเร็ว นอกจากนี้ ที่ประชุมมีการพิจาณาดําเนินคดีด้านสินค้าและบริการ จํานวน 18 เรื่อง โดยส่วนมากเป็นเรื่องของการซื้อสินค้าและบริการแล้วไม่ได้ตามที่โฆษณาไว้ โดยอาจมีสินค้าชํารุด บกพร่อง เสียหาย
รัฐมนตรีประจําสํานักนายกรัฐมนตรี เน้นย้ําให้ สํานักงานคณะกรรมการคุ้มครองผู้บริโภค (สคบ.) เร่งประชาสัมพันธ์ข้อมูลให้ประชาชนรับทราบ ทั้งเรื่องการดําเนินคดีกรณีการจําหน่ายบุหรี่ไฟฟ้า ที่มีการลักลอบจําหน่ายเป็นวงกว้าง แม้ที่ผ่านมา สคบ. ร่วมกับสํานักงานตํารวจแห่งชาติสามารถจับกุมการลักลอบจําหน่ายบุหรี่ไฟฟ้าออนไลน์รายใหญ่ได้ก็ตาม และย้ําให้มีการประชาสัมพันธ์ข้อมูลและรายละเอียดการขอสินเชื่อบ้าน ที่ครอบคลุมถึงการทําสัญญาระหว่างผู้ซื้อกับผู้ขาย เพราะมีผ่านมามีกลุ่มผู้บริโภคต้องการซื้อบ้าน มีการวางมัดจําแต่สินเชื่อไม่ผ่าน และไม่สามารถเรียกเงินคืนจากโครงการขายได้ รัฐมนตรีประจําสํานักนายกรัฐมนตรี ขอให้แต่ละคณะตรวจสอบเรื่องตกค้างที่ร้องมาเป็นระยะเวลานาน หรือเรื่องที่ค้างการพิจารณา ให้รีบดําเนินการนําเรื่องต่างๆ อย่างเร่งด่วนที่สุด เพราะมีบางเรื่องที่ร้องเรียนมานานแล้วยังไม่ได้รับการพิจารณา
..................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สารจากนายกรัฐมนตรีในโอกาสเฉลิมฉลองอาเซียนครบรอบ 52 ปี (คำแปลอย่างไม่เป็นทางการ)
วันศุกร์ที่ 9 สิงหาคม 2562
สารจากนายกรัฐมนตรีในโอกาสเฉลิมฉลองอาเซียนครบรอบ 52 ปี (คําแปลอย่างไม่เป็นทางการ)
สารจาก พลเอก ประยุทธ์ จันทร์โอชา นายกรัฐมนตรี ในโอกาสเฉลิมฉลองอาเซียนครบรอบ 52 ปี (คําแปลอย่างไม่เป็นทางการ)
เมื่อวันที่ 8 สิงหาคม 2562 รัฐบาลอินโดนีเซียร่วมกับสํานักเลขาธิการอาเซียนจัดพิธีเปิดอาคารสํานักเลขาธิการอาเซียนหลังใหม่ ณ กรุงจาการ์ตา โดยมีนายโจโค วิโดโดประธานาธิบดีแห่งสาธารณรัฐอินโดนีเซียเป็นประธานในพิธี ซึ่งเป็นโอกาสครบรอบ 52 ของอาเซียนด้วย ในการนี้ นายดอน ปรมัตถ์วินัย รัฐมนตรีว่าการกระทรวงการต่างประเทศในฐานะประธานอาเซียนได้เข้าร่วมงานดังกล่าว
โดยในโอกาสครบรอบ 52 ปี ของอาเซียนรัฐมนตรีว่าการกระทรวงการต่างประเทศได้นําข้อความสารจาก พล.อ. ประยุทธ์ จันทร์โอชา นายกรัฐมนตรีบรรจุลงใน time capsule เพื่อให้มีการเปิดออกอีกครั้งหนึ่งให้ประชาชนในอาเซียนได้รับทราบพร้อมกับสารของผู้นําอาเซียนทั้ง 10 ประเทศในปี 2585 (ค.ศ. 2042) ซึ่งจะเป็นโอกาสครบรอบ 75 ปีของอาเซียน
รัฐบาลไทย-ข่าวทำเนียบรัฐบาล-นายกรัฐมนตรีสั่งการหน่วยงานที่เกี่ยวข้องหามาตรการที่เหมาะสม กรณีผู้ประกอบนำเข้ารถหรูได้รับผลกระทบจากคำสั่งกรมศุลกากร เน้นย้ำให้ดำเนินการอย่างเป็นธรรมกับทุกฝ่าย
วันพุธที่ 11 เมษายน 2561
นายกรัฐมนตรีสั่งการหน่วยงานที่เกี่ยวข้องหามาตรการที่เหมาะสม กรณีผู้ประกอบนําเข้ารถหรูได้รับผลกระทบจากคําสั่งกรมศุลกากร เน้นย้ําให้ดําเนินการอย่างเป็นธรรมกับทุกฝ่าย
นายกรัฐมนตรีสั่งการหน่วยงานที่เกี่ยวข้องหามาตรการที่เหมาะสม กรณีผู้ประกอบนําเข้ารถหรูได้รับผลกระทบจากคําสั่งกรมศุลกากร เน้นย้ําให้ดําเนินการอย่างเป็นธรรมกับทุกฝ่าย
วันนี้ (10 เมษายน 2561) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวถึงกรณีผู้ประกอบการรถนําเข้าหรือรถหรูได้รับผลกระทบจากคําสั่งกรมศุลกากรที่ 317/2547 เรื่องแนวทางการพิจารณาราคารถยนต์นั่งสําเร็จรูปว่า ขณะนี้อยู่ในขั้นตอนของการพิจารณา โดยรัฐบาลจะให้ความเป็นธรรมกับผู้ประกอบการ ทั้งในส่วนของตัวแทนจําหน่ายและผู้นําเข้าอิสระ รวมไปถึงผู้บริโภค ทั้งนี้ ได้มอบหมายให้หน่วยงานที่เกี่ยวข้อง อาทิ กระทรวงยุติธรรม กรมสอบสวนคดีพิเศษ กรมศุลกากร พิจารณาดําเนินการด้านการจัดเก็บภาษี การกําหนดราคาในการนําเข้า โดยจะต้องมีมาตรการที่เหมาะสม ทําให้เกิดความชัดเจน เป็นธรรมกับทุกฝ่าย พร้อมกล่าวเน้นย้ําว่าการดําเนินการในเรื่องนี้ไม่เกี่ยวข้องกับกรณีการนําเข้ารถหรูที่มีการดําเนินคดีไปก่อนหน้านี้แล้ว
---------------------------------------------------
รัฐบาลไทย-ข่าวทำเนียบรัฐบาล-ที่ประชุม กพช. เห็นชอบแผนยุทธศาสตร์พัฒนาคุณภาพชีวิตคนพิการแห่งชาติ
วันพฤหัสบดีที่ 8 มีนาคม 2561
ที่ประชุม กพช. เห็นชอบแผนยุทธศาสตร์พัฒนาคุณภาพชีวิตคนพิการแห่งชาติ
ที่ประชุม กพช. เห็นชอบแผนยุทธศาสตร์พัฒนาคุณภาพชีวิตคนพิการแห่งชาติ
วันนี้ (8 มีนาคม 2561) เวลา 09.30 น. ณ ห้องประชุมคณะรัฐมนตรี (เดิม) สํานักเลขาธิการคณะรัฐมนตรี ทําเนียบรัฐบาล พลเอกฉัตรชัย สาริกัลยะ เป็นประธานประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ (กพช.) ครั้งที่ 1/2561 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญดังนี้
ประชุมเห็นชอบร่างแผนยุทธศาตร์การพัฒนาสตรีพิการ ฉบับที่ 2 (พ.ศ.2560-2564) ซึ่งประกอบด้วย 4 ยุทธศาสตร์ ดังนี้ ยุทธศาสตร์ที่ 1 การเสริมสร้างพลังสตรีพิการให้เข้าถึงและการใช้ประโยชน์ได้จากสิทธิ สวัสดิการ โอกาสอันเท่าเทียมในการพัฒนากระแสหลัก ยุทธศาสตร์ที่ 2 เสริมสร้างสุขภาวะ อนามัยเจริญพันธ์และการดูแลสุภาพสตรีพิการและเด็กหญิงพิการอย่างเท่าเทียม ยุทธศาสตร์ที่ 3 เสริมสร้างภูมิคุ้มกันและปกป้องสตรีพิการและเด็กหญิงพิการจากความรุนแรง การล่วงละเมิดและการแสวงหาประโยชน์ทุกรูปแบบ และยุทธศาสตร์ที่ 4 เสริมสร้างความเข้มแข็ง พัฒนาศักยภาพและการมีส่วนร่วมแก่องค์กรสตรีพิการ
พร้อมกันนี้ ที่ประชุมเห็นชอบร่างแผนการจัดการภัยพิบัติสําหรับคนพิการ ฉบับที่ 1 (พ.ศ.2560-2564) ภายใต้วิสัยทัศน์ “คนพิการและผู้ดูแลคนพิการมีความปลอดภัยในสถานการณ์ภัยพิบัติ” ซึ่งประกอบด้วย 3 ยุทธศาสตร์ ดังนี้ ยุทธศาสตร์ที่ 1 มุ่งเน้นการพัฒนามาตรการลดความเสี่ยงและเตรียมความพร้อมให้คนพิการและผู้ดูแลคนพิการจากสถาการณ์ภัยพิบัติ ยุทธศาสตร์ที่ 2 พัฒนาระบบการจัดการภัยพิบัติและบูรณาการการดําเนินงานในสถานการณ์ภัยพิบัติอย่างมีประสิทธิภาพ และยุทธศาสตร์ที่ 3 เพิ่มประสิทธิภาพกลไกและมาตราการฟื้นฟูเยียวยาคนพิการและผู้ดูแลคนพิการอย่างทั่วถึงและเป็นธรรม
รวมทั้งเห็นชอบร่างแผนยุทธศาสตร์การวิจัย นวัตกรรม และเทคโนโลยีเพื่อการพัฒนาคุณภาพชีวิตคนพิการ (พ.ศ.2561-2564) ซึ่งเป็นแผนที่เกี่ยวข้องกับการวิจัยในประเด็นคนพิการโดยเฉพาะ เพื่อมุ่งเน้นให้คนพิการดํารงชีวิตอย่างเท่าเทียมในสังคม การใช้ประโยชน์จากผลงานวิจัย ซึ่งประกอบด้วย 3 ยุทธศาสตร์ ดังนี้ ยุทธศาสตร์ที่ 1 การส่งเสริมการวิจัย นวัตกรรมและเทคโนโลยีที่ตอบสนองต่อความจําเป็นของคนพิการทุกประเภทและทุกช่วงวัย ยุทธศาสตร์ที่ 2 สร้างเครือข่ายความร่วมมือทางวิชาการวิจัยนวัตกรรมและเทคโนโลยีที่เกี่ยวข้องการพัฒนาคุณภาพชีวิตคนพิการ และยุทธศาสตร์ที่ 3 ผลักดันให้ภาครัฐและเอกชนประชาสังคมนําผลงานวิจัย นวัตกรรมและเทคโนโลยีไปใช้ประโยชน์เชิงนโยบาย ในเชิงเศรษฐกิจและสังคม
-----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.นร.ออมสินฯ เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัย สำนักนายกรัฐมนตรี ครั้งที่ 7/2560
วันพุธที่ 30 สิงหาคม 2560
รมต.นร.ออมสินฯ เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี ครั้งที่ 7/2560
รมต.นร.ออมสินฯ เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี ครั้งที่ 7/2560 พิจารณาติดตามการให้ความช่วยเหลือผู้ประสบอุทกภัยภาคตะวันออกเฉียงเหนือ และภาคเหนือ
วันนี้ (29 สิงหาคม 2560)ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี โดยมี รองปลัดสํานักนายกรัฐมนตรี (นายสมพาศ นิลพันธ์) ปฏิบัติหน้าที่กรรมการและเลขานุการ และผู้แทนจากหน่วยงานต่างๆ เข้าร่วมประชุม โดยสรุปมติที่ประชุมได้ดังนี้
1. รับทราบรายงานการรับบริจาคเงินกองทุนเงินช่วยเหลือผู้ประสบสาธารณภัยฯ ณ วันที่ 27 กรกฎาคม - 27 สิงหาคม 2560 รวมเป็นเงิน 194,173,429.99 บาท และค่าใช้จ่ายเพื่อช่วยเหลือผู้ประสบอุทกภัย ภาคตะวันออกเฉียงเหนือและภาคเหนือ เป็นค่าจัดการศพผู้เสียชีวิต 32 ราย ค่าเครื่องบริโภค และค่าถุงยังชีพ รวมเป็นเงิน 2,174,700 บาท สําหรับการช่วยเหลือค่าวัสดุในการก่อสร้าง ซ่อมแซมบ้านเรือนที่เสียหายทั้งหลัง 15 หลัง และเสียหายบางส่วน 2,916 หลัง อยู่ระหว่างดําเนินการตรวจสอบให้เป็นไปตามหลักเกณฑ์ที่กําหนด
2. รับทราบรายงานสถานการณ์อุทกภัยและน้ําไหลหลาก ตั้งแต่วันที่ 5 กรกฎาคม – 15 สิงหาคม 2560 ในพื้นที่ 44 จังหวัด 302 อําเภอ 1,724 ตําบล 14,105 หมู่บ้าน 43 ชุมชน 609,425 ครัวเรือน ซึ่งสถานการณ์ คลี่คลายแล้ว 39 จังหวัด และยังคงมีสถานการณ์ 5 จังหวัด
3. รับทราบการลงพื้นที่ตรวจติดตามการให้ความช่วยเหลือเยียวยาผู้ประสบอุทกภัย และมอบนโยบายในการป้องกัน และแก้ไขปัญหาอุทกภัย รวมทั้งจ่ายเงินช่วยเหลือค่าจัดการศพผู้เสียชีวิต และมอบถุงยังชีพ ของ รัฐมนตรีประจํา สํานักนายกรัฐมนตรี (นายออมสิน ชีวะพฤกษ์) ในพื้นที่จังหวัดร้อยเอ็ด และกาฬสินธุ์ เมื่อวันที่ 23 สิงหาคม 2560
4. เห็นชอบหลักเกณฑ์และขั้นตอนการจ่ายเงินช่วยเหลือผู้ประสบอุทกภัย ครัวเรือนละ 5,000 บาท และขั้นตอน จ่ายเงินช่วยเหลือกรณีบ้านเรือนเสียหาย ตั้งแต่วันที่ 5 กรกฎาคม 2560 ในภาคตะวันออกเฉียงเหนือ และภาคเหนือ และมอบหมายให้ฝ่ายเลขานุการดําเนินการต่อไป
5. เห็นชอบการแต่งตั้งคณะอนุกรรมการพิจารณากลั่นกรองการเสนอของบประมาณของกองทุนฯ
6. ไม่อนุมัติการให้ความช่วยเหลือเยียวยาผู้ได้รับความเดือดร้อนจากเหตุอัคคีภัยของจังหวัดตรัง เนื่องจากการขอรับ ความช่วยเหลือไม่ตรงตามวัตถุประสงค์ของกองทุนฯ
.......................................................................
ข้อมูลโดย สํานักงานปลัดสํานักนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ย้ำรัฐแก้ปัญหานมโรงเรียน-อาหารกลางวันเด็กได้ผล พร้อมแจง 4 ปี บูรณาการหน่วยงานด้านน้ำช่วยประหยัดงบ 2.6 หมื่นล้าน จัดการน้ำท่วมน้ำแล้งมีประสิทธิภาพมากขึ้น
วันพุธที่ 26 ธันวาคม 2561
นายกฯ ย้ํารัฐแก้ปัญหานมโรงเรียน-อาหารกลางวันเด็กได้ผล พร้อมแจง 4 ปี บูรณาการหน่วยงานด้านน้ําช่วยประหยัดงบ 2.6 หมื่นล้าน จัดการน้ําท่วมน้ําแล้งมีประสิทธิภาพมากขึ้น
นายพุทธิพงษ์ฯ รอง ลธน. ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผย นายกฯ ย้ํารัฐแก้ปัญหานมโรงเรียน-อาหารกลางวันเด็กได้ผล พร้อมแจง 4 ปี บูรณาการหน่วยงานด้านน้ําช่วยประหยัดงบ 2.6 หมื่นล้าน จัดการน้ําท่วมน้ําแล้งมีประสิทธิภาพมากขึ้น
วันนี้ (26 ธ.ค.61) นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ติดตามปัญหานมโรงเรียนและอาหารกลางวันในโรงเรียนห่างไกล โดยก่อนหน้ารัฐบาลนี้พบนมโรงเรียนไม่มีคุณภาพและเน่าเสีย ส่งผลต่อสุขภาพของนักเรียน ล่าสุดได้รับรายงานว่าหน่วยงานที่เกี่ยวข้องได้ปรับปรุงฐานข้อมูลนักเรียน ปรับปรุงคุณภาพน้ํานมจัดระบบขนส่งและเก็บรักษานมอย่างเหมาะสม รวมทั้งตรวจสอบและลงโทษผู้กระทําผิดอย่างจริงจัง ทําให้นมโรงเรียนมีคุณภาพดีขึ้นมาก
ส่วนโครงการอาหารกลางวันในโรงเรียนห่างไกล มีการตรวจสอบคุณภาพและความทั่วถึง โดยขณะนี้ตั้งเป้าดําเนินงานใน 9 จังหวัด 747 โรงเรียน เพื่อให้นักเรียนมีอาหารกลางวันเพียงพอและมีโภชนาการทุกด้าน
นอกจากนี้ นายกรัฐมนตรีเน้นย้ําว่ารัฐบาลได้น้อมนําศาสตร์พระราชาด้านการบริหารจัดการน้ํามาจัดทําแผน 12 ปี และขยายเป็น 20 ปี โดยในช่วง 4 ปีที่ผ่านมาได้บูรณาการหน่วยงานด้านน้ํา 38 แห่งให้ทํางานร่วมกัน จึงช่วยประหยัดงบประมาณได้มากถึงร้อยละ 36 หรือ 26,000 ล้านบาท
• พื้นที่ประกาศเขตให้ความช่วยเหลือภัยแล้งลดลงจาก 22,813 หมู่บ้าน ในปี 2551-2554 เหลือเพียง 3,030 หมู่บ้าน ในปี 2558-2560
• พื้นที่เกษตรเสียหายจากน้ําท่วมลดลงจาก 5.66 ล้านไร่ ในปี 2554-2556 เหลือ 1.67 ล้านไร่ ในปี 2557-2561
• งบประมาณช่วยเหลือน้ําท่วม-ภัยแล้ง ลดลงจาก 89,755 ล้านบาท ในปี 2554-2557 เหลือ 18,594 ล้านบาท ในปี 2557-2561
ขณะเดียวกัน รัฐบาลได้เร่งรัดขับเคลื่อนโครงการตามพระราชดําริ เช่น เริ่มก่อสร้างอ่างเก็บน้ําลําสะพุง จ.ชัยภูมิ ในปี 2561 หลังประชาชนรอคอยมากว่า 35 ปี เนื่องจากติดพื้นที่ป่าไม้ โดยได้บูรณาการระหว่างกระทรวงเกษตรและสหกรณ์กับกระทรวงทรัพยากรธรรมชาติและสิ่งแวดล้อมจนเกิดผลเป็นรูปธรรม
สําหรับการพัฒนาการเกษตรระยะยาว ได้ส่งเสริมให้เกษตรกรเพาะปลูกพืชที่เหมาะสมกับพื้นที่และปริมาณน้ํา ใช้หลักการตลาดนําการผลิต ผลักดันเกษตรแปลงใหญ่ และเร่งสร้าง Smart Farmer และ Young Smart Farmer เพื่อยกระดับมูลค่าผลผลิตทางการเกษตรให้สูงขึ้น
----------------
สํานักโฆษก
รัฐบาลไทย-ข่าวทำเนียบรัฐบาล-ธ.ก.ส. จัดแคมเปญ “เงินออมมั่งมี Chinese New Year ปี 2563” รับเทศกาลตรุษจีน
วันอังคารที่ 21 มกราคม 2563
ธ.ก.ส. จัดแคมเปญ “เงินออมมั่งมี Chinese New Year ปี 2563” รับเทศกาลตรุษจีน
ธ.ก.ส. จัดแคมเปญ “เงินออมมั่งมี Chinese New Year ปี 2563” มอบกระปุกออมทรัพย์  “เรือสําเภาเงินทองมั่งคั่ง” บรรทุกเงินหยวนเป่า สัญลักษณ์แห่งความร่ํารวย ส่งความสุขและความเป็น  สิริมงคลในเทศกาลตรุษจีน เริ่มรับฝากตั้งแต่บัดนี้ถึง 31 มกราคม 2563
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้จัดแคมเปญ “เงินออมมั่งมี Chinese New Year ปี 2563” เพื่อส่งความสุข ความปรารถนาดีและความเป็นสิริมงคล เนื่องในเทศกาลตรุษจีน ปี 2563 ให้แก่ผู้ฝากเงินกับ ธ.ก.ส. โดยจะได้รับกระปุกออมทรัพย์ “เรือสําเภาเงินทองมั่งคั่ง” บรรทุกเงินหยวนเป่า หรือ “เงินตําลึงจีน” ที่มีลักษณะเป็นแท่งเงินปลายโค้งสูงทั้งสองข้าง รูปร่างคล้ายเรือตรงกลางนูนป่อง สีทองสว่างไสว ถือเป็นสัญลักษณ์แห่งความร่ํารวยและความเป็นสิริมงคล โดยเปิดรับฝากตั้งแต่บัดนี้ถึง 31 มกราคม 2563 เท่านั้น
สําหรับเงื่อนไขการรับฝาก เปิดบัญชีใหม่หรือฝากเงินเพิ่ม 20,000 บาทขึ้นไป ในบัญชีเงินฝากออมทรัพย์ เงินฝากออมทรัพย์ทวีโชค เงินฝากออมทรัพย์ A-Savings หรือบัญชีเงินฝากรักษาทรัพย์ และคงยอดเงินฝากในบัญชี ถึงวันที่ 30 เมษายน 2563 จะได้รับกระปุกออมทรัพย์ ธ.ก.ส.“เรือสําเภาเงินทองมั่งคั่ง” จํานวน 1 กระปุก จํากัดสิทธิ์ 1 บัญชี ต่อ 1 กระปุก ณ ธ.ก.ส. 388 สาขา ในพื้นที่ 67 จังหวัดทั่วประเทศ โดยสามารถสอบถามสาขาที่ร่วมกิจกรรมและรายละเอียดเพิ่มเติมได้ที่ Call center 02-555-0-555 หรือที่ www.baac.or.th
รัฐบาลไทย-ข่าวทำเนียบรัฐบาล-ปลัดมหาดไทย สั่งการผู้ว่าราชการจังหวัดปฏิบัติตามประกาศ ข้อกำหนดฯ แห่ง พ.ร.ก การบริหารราชการในสถานการณ์ฉุกเฉินเป็นหลักโดยเคร่งครัด
วันพุธที่ 15 เมษายน 2563
ปลัดมหาดไทย สั่งการผู้ว่าราชการจังหวัดปฏิบัติตามประกาศ ข้อกําหนดฯ แห่ง พ.ร.ก การบริหารราชการในสถานการณ์ฉุกเฉินเป็นหลักโดยเคร่งครัด
ปลัดมหาดไทย สั่งการผู้ว่าราชการจังหวัดปฏิบัติตามประกาศ ข้อกําหนดฯ แห่ง พ.ร.ก การบริหารราชการในสถานการณ์ฉุกเฉินเป็นหลักโดยเคร่งครัด
วันนี้ (15 เม.ย. 63) นายฉัตรชัย พรหมเลิศ ปลัดกระทรวงมหาดไทยในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและในฐานะหัวหน้าศูนย์ปฏิบัติการด้านมาตรการป้องกันและช่วยเหลือประชาชน เปิดเผยว่า ตามที่ได้เกิดสถานการณ์การระบาดของโรคติดเชื้อไวรัสโคโรนา 2019 (โควิด-19) ซึ่งพลเอก ประยุทธ์ จันทร์โอชา นายกรัฐมนตรี ได้ออกข้อกําหนดตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 และกระทรวงมหาดไทยได้แจ้งแนวทางการปฏิบัติให้จังหวัดดําเนินการตามประกาศสถานการณ์ฉุกเฉินในเขตท้องที่ทั่วราชอาณาจักร ลงวันที่ 25 มีนาคม 2563 และข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 ฉบับที่ 1-3 รวมทั้งมติของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) จึงได้สั่งการไปยังผู้ว่าราชการจังหวัดทุกจังหวัดให้ข้อมูลและชี้แจงในการประชุมคณะกรรมการโรคติดต่อจังหวัดพิจารณาดําเนินการให้เป็นไปตามประกาศฯ และข้อกําหนดฯ รวมทั้งมติของ ศบค. ดังนี้
1) ประเมินสถานการณ์การแพร่ระบาดของโรคติดเชื้อไวรัสโคโรนา 2019 หรือโรคโควิด-19 ของแต่ละจังหวัด
2) ดําเนินมาตรการตามแนวทางปฏิบัติ คําสั่ง และประกาศที่เกี่ยวข้อง อย่างเข้มข้นต่อเนื่องในมาตรฐานเดียวกันทั่วประเทศตามแนวทางของ ศบค. เบื้องต้นถึงวันที่ 30 เมษายน 2563
3) กําหนดปิดร้านสะดวกซื้อเวลาเดียวกันทั่วประเทศ ระหว่างเวลา 22.00 น. ถึง 04.00 น.ไปจนถึงวันที่ 30 เมษายน 2563 เพื่อให้สอดคล้องกับประกาศและข้อกําหนดฯ แห่งพ.ร.ก.การบริหารราชการในสถานการณ์ฉุกเฉิน พ.ศ. 2548
นายฉัตรชัย พรหมเลิศ กล่าวเพิ่มเติมว่า ทั้งนี้ ให้ผู้ว่าราชการจังหวัดรอผลการประเมินสถานการณ์ของคณะกรรมการโรคติดต่อแห่งชาติซึ่งเป็นสาระสําคัญในการควบคุมโรคติดต่อตามแนวทางของกระทรวงสาธารณสุขที่จะนําเสนอต่อ ศบค. พิจารณาในภาพรวมทั้งประเทศต่อไป